# L'orfenat

L'orfenat (títol original en castellà El orfanato) és una producció cinematogràfica espanyola de l'any 2007. Es tracta de l'òpera prima del director Juan Antonio Bayona produïda per Rodar & Rodar, coproduïda per Telecinco, presentada per Guillermo del Toro i protagonitzada per Belén Rueda.

## Argument

Laura (Belén Rueda) és una dona que retorna amb la seva família a l'orfenat on va créixer amb la intenció de remodelar-lo i obrir una residència per a nens amb Síndrome de Down. Una vegada al lloc, el petit Simón (Roger Príncep), fill adoptiu de Laura i que a més és portador de VIH, comença a deixar-se dur per uns estranys jocs que generen a la seva mare una gran inquietud, ja que aviat deixaran de ser una diversió per a convertir-se en una amenaça. A mesura que Laura i el seu espòs Carlos (Fernando Cayo) converteixen el vell orfenat en la casa per a rebre els nens amb problemes, una sèrie d'esdeveniments estranys que li afecten a ella i a la seva família, especialment la desaparició de Simón, l'obliguen a buscar pistes al passat de l'edifici que alguna vegada va ser la seva llar a la seva infantesa per a tractar d'explicar tot el que ocorre; desgraciadament, la història del lloc és més dramàtica i macabra del que Laura estava assabentada.

## Repartiment

* Belén Rueda: Laura
* Fernando Cayo: Carlos
* Roger Príncep: Simón
* Geraldine Chaplin: Aurora
* Mabel Rivera: Pilar
* Édgar Vivar: Prof. Leo Balabán
* Montserrat Carulla: Benigna
* Andrés Gertrúdix: Enrique
* Óscar Casas: Tomás
* Mireia Renau: Laura (nena)
* Georgina Avellaneda: Rita
* Carla Gordillo: Martín
* Alejandro Camps: Víctor
* Carmen López: Alicia
* Óscar Lara: Guillermo
* Enric Arquimbau: Cap Grup Teràpia
* Blanca Martínez: Dona Grup Teràpia
* Carol Suárez: Benigna joven
* Isabel Friera: Antonia cuidadora
* Fernando Marrot: Doctor
* Jordi Cardus: Nen cec
* Pedro Morales: Pare 2

## Palmarès cinematogràfic

L'orfenat va guanyar 31 premis i va obtenir unes altres 30 nominacions, entre les quals destaquen:

### XXII edició dels Premis Goya

| Categoria | Persona | Resultat |
| Millor pel·lícula | Millor pel·lícula | Candidata |
| Millor director novell | Juan Antonio Bayona | Guanyador |
| Millor actriu protagonista | Belén Rueda | Candidata |
| Millor actriu de repartiment | Geraldine Chaplin | Candidata |
| Millor actor revelació | Roger Príncep | Candidat |
| Millor guió original | Sergio Gutiérrez Sánchez | Guanyador |
| Millor música original | Fernando Velázquez | Candidat |
| Millor muntatge | Elena Ruiz | Candidata |
| Millor direcció artística | Josep Rosell | Guanyador |
| Millor direcció de producció | Sandra Hermida | Guanyadora |
| Millor vestuari | María Reyes | Candidata |
| Millor maquillatge i perruqueria | Lola López Itziar Arrieta | Guanyadoras |
| Millor so | Xavi Mas Marc Orts Oriol Tarragó | Guanyadors |
| Millors efectes especials | David Martí Montse Ribé Pau Costa Enric Masip Lluis Castell Jordi San Agustín | Guanyadors |

## Emissió a televisió

Telecinco la va estrenar el 6 de gener de 2010, amb més de 2 milions d'espectadors i un 13,1% de share, L'orfenat fou coproduïda per aquesta cadena de televisió.
També ha estat emesa per TV3, doblada al català, el 25 de juny de 2010.

## Referències

* 1 2 Títol en català a Ésadir
* 1 2 Fitxa de doblatge al català a ElDoblatge
* ↑ Nominacions i premis a IMDb (anglès)

## Enllaços externs

* Web oficial Arxivat 2007-11-29 a Wayback Machine. (castellà)
* Web oficial (anglès)
* Artícle Antipatía.cl de les deu millors pel·lícules espanyoles d'aquesta dècada Arxivat 2010-01-04 a Wayback Machine.
* Tràiler de TV3